שיחה:נאו-אורתודוקסיה (יהדות)

message: מעניין שהערך המקביל באנגלית נקרא "Torah im Derech Eretz" ודווקא בעברית נקרא לו בשם לועזי? בנוסף, מצאתי בוויקיפדיה את הביטוי "נאו-אורתודוקסיה" באיותים שונים. אני אעביר את הערך (המבורך בפני עצמו) ל"תורה עם דרך ארץ", אלא אם יוצגו כאן סיבות להעדפת המצב הנוכחי. שילוני 11:29, 12 באפריל 2007 (IDT)
replies: text: בעיה. "תורה עם דרך ארץ" זה לא רק התנועה הזו. הלל • שיחה   • תיבת נאצות   11:37, 12 באפריל 2007 (IDT)
replies: text: :באמת בעיה. הערך נאו-אורתודוקסיה באנגלית עוסק בכלל מונח הנוצרי, והביטוי "תורה עם דרך ארץ" לא זהה לתנועה. דוד 16:24, 12 באפריל 2007 (IDT)
replies: text: ::אולי אין כל הקשורים לביטוי קשורים לתנועה, אך הרעיון בשורש הביטוי מוצאו מתורת הרש"ר הירש וממשיכיו. אני עומד בדעתי שיש לכנות את הערך "תורה עם דרך ארץ". שילוני 16:48, 12 באפריל 2007 (IDT)
replies: text: :::שילוני, אני מתנגד לשינוי שם הערך. בעיניי הדבר דומה לשינוי ערך העוסק בחרדים ל"חדש אסור מן התורה". "תורה עם דרך ארץ" ו"חדש אסור מן התורה" יכולים להיות ערכים בהם יכתב על תנועות, זרמים, אישים, שחרטו על דגלם סמסאות אלה. או שהתנגדו להן. נאו-אורתודוקסיה הוא מושג מובחן, שיש לו היסטוריה מובחנת.

text: :::הלל, מדוע מחקת את נושא הקהילות הנבדלות? זה מאפיין מרכזי. (ראה גם: הקרע שלא נתאחה, מאת יעקב כ"ץ). כמו כן, המשפט הזה:"הגישה המקלה בעניינים מסויימים, כגון בהפרדה בין המינים, גררה החמרה בעניינים הקשורים בדינים ריטואליים, למשל, בדיני הכשרות ובדיני הצומות." הוא מ"עדה ודיוקנה" מאת ההיסטוריון מרדכי ברויאר. Mort 20:36, 12 באפריל 2007 (IDT)
replies: text: ::::מורט, האם פולמוס הפרדת הקהילות היה בין הנאו-אורתודוקסים למתנגדים להם? איך זה קשור באידיאולוגיה הנאו-אורתודוקסית? לעניין המשפט - לא הבנתי אותו לחלוטין. מה הקשר בין שני חצאי המשפט? הלל • שיחה   • תיבת נאצות   23:31, 12 באפריל 2007 (IDT)
replies: text: :::::מדובר במאפיין משותף של האולטרה אורתודוקסיה והנאו-אורתודוקסיה. בניגוד לרפורמים למשל, ואפילו במידה מסויימת לקהילה היהודית המסורתית. המשפט האחרון מדבר על כך שהקלה מסויימת גרמה לכך שהם חשו צורך להחמיר בנושא אחר. Mort 23:39, 12 באפריל 2007 (IDT)
replies: text: ::::::א. ברור שהרפורמים היו נגד הפרדת הקהילות. אבל גם הרב במברגר כך, וגם הרבה מהאולטרה-אורתודוקסים בהונגריה. למעשה, היו בנושא גם שיקולים טקטיים וגם אסטרטגיים. בכל מקרה לא הייתי מקשר את זה לעצם האסכולה. ב. עכשיו הבנתי יותר, ואני מוכן לקבל את זה רק בגלל שאמר את זה היסטוריון מכובד כברויאר (ואפעלפיכן הוא מוקשה בעיניי). הייתי מנסח זאת אחרת: שהיא התאפיינה בהקלות מסוימות בנושאים הקשורים למודרנה, וכפיצוי בהחמרות אחרות בנושאים ריטואליים יותר (אולי גם כדי ליצור בידול ממשי מהרפורמים?). הלל • שיחה   • תיבת נאצות   23:46, 12 באפריל 2007 (IDT)
replies: text: :::::::א. עניין הקהילות הנפרדות כמאפיין מוזכר גם כן במאמר ובספר אחר שקראתי. אני חושב שצריך להכניס את המאפיין הזה, אבל, בסדר, לא נלך לרבנות בשל זה. ב. כדי שתנוח דעתך אני אחזור אל הספר ואנסה ניסוח מדוייק יותר. אבל זה רק יהיה בשבוע הבא. Mort 23:59, 12 באפריל 2007 (IDT)

message: אני מופתע ששם הערך הוא ניאו אורתודוקסיה מכיוון שלמיטב ידיעתי זהו שם גנאי של הרפורמים.
השם בא להראות שהאורתודוקסים לא יודעים איך להתנהג ולכן הם ממציאים דרך חדשה (דבר שהרבו להאשים בו את הרפורמים). אני לא חושב שזה ראוי להיות שם הערך.-- עוז גבריאל - שיחה 12:42, 30 באוגוסט 2009 (IDT)
thread_title:  הגנאי בשם ניאו אורתודוקסיה, תגובה 

message: (מתייג את משתמש:גנדלף, משתמש:Nachy, משתמש:אביעדוס, משתמש:איתן96 להתייחסות)
מי המציא את הערך הנ"ל?למיטב ידעיעתי אין כזה זרם, הוא איננו מוגדר, אין לו מאמינים ההולכים בדרכו או בתי כנסת עם קהילות קהילות.הערך הוא מחקר עצמאי, מעין ניפוח של דעות או מאמרים לכדי זרם ביהדות.לא ברור אם צריך למחוק אותו או לכותבו מתומצת באחד הערכים האחרים או בערכי הרבנים המוזכרים בו.בברכה, Tshuva - שיחה 17:46, 14 בספטמבר 2014 (IDT)
thread_title:  אין כזה זרם 

message: חפשו את העריכה שלי בהיסטורית הדף, בדקו את המקור שהבאתי (אגרות צפון הערה ה', למעלה) וגלו שהוא סותר את המשפט שלו, כביכול, הוא אמור לתת סיוע. בהתחלה חשבתי שמישהו ישים לב לזה, אבל עכשיו, אחרי שהמשפט וההערה נשארו שניהם במקומם אני רואה חובה להדגיש את זה פה. בתודה, דג ירוק • שיחה • ה' באייר ה'תשע"ה 09:50, 24 באפריל 2015 (IDT)
replies: text: אם הכנסת מקור סותר בלי להתריע על כך, מתוך תקווה שמישהו יבדוק את זה, צריך לחסום אותך. ביקורת - שיחה 10:27, 24 באפריל 2015 (IDT)
replies: text: :מצטער, לא ידעתי. בכל מקרה, מה אני אמור לעשות עכשיו? (למחוק את המקור או לשנות את הערך, כי לשנות אני לא יודע...) בתודה, דג ירוק • שיחה • ה' באייר ה'תשע"ה 16:06, 24 באפריל 2015 (IDT)
replies: text: ::למחוק מיד. ואחר כך לפתוח כאן פסקה חדשה, עם כותרת פחות מתגרה, שתתאר את טענתך, למשל: "בעיה בערך". שם תפרט מה כתוב בערך, ותביא את המקור הזה, ותפרט מה לדעתך משתמע ממנו. כך נוכל לדון. ביקורת - שיחה 16:18, 24 באפריל 2015 (IDT)
thread_title:  אתם לא יודעים על מה אתם מדברים 

message: רש"ר לא ראה בתרבות האירופית ערך מהותי כלל, אלא בתור דבר שלכאורה היה צריך לוותר עליו אך למעשה משמש כלי להשלמת ייעוד האדם, עיין אגרות צפון, אגרת ה'. בתודה, דג ירוק • שיחה • י"ב באייר ה'תשע"ה 09:39, 1 במאי 2015 (IDT) (איך זה?)
thread_title:  "ערך של מהות"? 

message: שמו של הרב הירש הוא שמשון בן רפאל הירש ולכן יש לשנות את הכיתוב תחת התמונה, אינני יודעת איך עושים זאת תודהיסכה בר - שיחה 14:46, 8 ביוני 2015 (IDT)
replies: text: זהו שמו המוכר, ה"מותג". מי שילחץ על הקישור יגיע לערכו בו הדברים עומדים על דיוקם. ביקורת - שיחה 19:48, 8 ביוני 2015 (IDT)
thread_title:  תמונה 

message: , אתה מתבקש להסביר את ביטול עריכתי:
1. למה מחקת את ההוספה שלי שחכם ברנייס היה רבו של הרב הירש?
2. מדוע שיחזרת את תוארה של מורביה מ "שמרנית" ל"נחשלת", האם יש לך מקור לכך שמורביה הייתה נחשלת יותר? האם יש לך הסבר איך זה קשור לנושא הנידון? האם תוכל להסביר מדוע חרה לך הניסוח הבהיר יותר "שמרנית", המתאים יותר לנושא שלנו של שמרנות דתית?
3. האם יש לך מקור לכך שהרב הירש לבש "בגדי כמורה"? (לא 'בגדים יפים כמקובל בקרב אנשי הדת בגרמניה באותה התקופה', לא 'בגדים הדומים לבגדי כמורה' אלא בגדי כמורה ממש כפי שהתעקשת שיהיה כתוב)?
4. האם באמת חשוב לך שיהיה כתוב "להג" ולא "ניב" שהיא מילה מוכרת ומובנת יותר, ומדוע?
5. האם יש לך מקור לכך שהרב הירש לא התיר להעמיד חופה בבית הכנסת אלא העמיד, משמע, הורה לעשות כך?
6. לסיום שאלה כללית; זה רציני מסע השחזורים הזה? יש לי סבלנות, אבל לא כדאי לעשות את זה בצורה אלגנטית יותר? עניינית יותר?
בברכה אגלי טל - שיחה 21:26, 6 באוגוסט 2017 (IDT)
replies: text: :החזרתי את הפסקה כולה בcopy-paste, אין התנגדות ל"ניב" או ל"רבו." הוא בהחלט לבש בגדי כמורה - His attire was patterned after the Reform rabbis, who took their model from the vestments of the Christian clergy (Tradition in an Age of Reform: The Religious Philosophy of Samson Raphael Hirsch, עמ' 67); אני מעדיף "כמורה" על "כמו רב רפורמי" - ולא איזה קאפטן כמו קודמיו בניקלשבורג. מורביה היא לא "שמרנית" יותר משום שכדי להיות שמרן צריך להיות באותה רמת פיתוח. זה אזור שהמודרנה הגיעה אליו באיחור, ולכן הישיבות למשל נסגרו בו רק בשנות ה-1840 ולא דור קודם, כבגרמניה. את דעותיך חשפת בבירור בדף השיחה של הירש, אני לא מתנגד לעריכות סבירות אבל לא אניח לך לעמעם או לצנזר דברים. AddMore-III - שיחה 08:10, 7 באוגוסט 2017 (IDT)
replies: text: ::ראשית אני שמח שתיקנת חלק ממה שעיוותת בערך. להבא לא אהסס לפנות למפעילים בנוגע להתנהלות כוחנית מהסוג בו נקטת במספר ערכים בימים האחרונים.
replies: text: ::לעניין 'בגדי הכמורה', אינני יודע אם זה קשור לפער שפה אבל לומר על רב שלבש בגדי כמורה זה משפט מוזר מאוד, המשמעות הפשוטה של זה היא שהוא התחפש לכומר.... את הבגדים האלו הוא  לבש כבגדי רבנות ולא כבגדי כמורה. ניתן לומר שעיצובם הושפע מבגדי הכמורה. גם בציטוט שהבאת נאמר שהדוגמה לבגדים אילו נלקחה מבגדי הכמורה הנוצריים. לא שהיו בגדי כמורה. (משפט שכל קורא ירגיש מיד במשונותו.

text: ::לעניין מורביה, לא זכיתי להבין את ההגיון ולפיו מכיון שבמורביה נסגרו הישיבות מאוחר יותר לכן היא נחשלת יותר. כמובן אפשר ללמוד מכך שהיא שמרנית יותר. הקישור בין שמרנות לנחשלות נשמע כמו אמירה שיפוטית וזה כמובן בעייתי. בשל דבריך בראש דף המשתמש שלך אני תוהה האם אתה מתכוון למובן שונה מהמקובל כשאתה אומר 'נחשל'. בכל מקרה הנקודה בערך היא שבמורביה היו שמרנים ומסורתיים יותר וזה מה שצריך להיות כתוב. 'נחשלת' זו פרשנות עצמאית ומוטה.

text: ::לגבי החופה לא ענית כלל.

text: ::וכמעט שכחתי להודות לך על ש'אינך מתנגד לעריכות סבירות'. מרשים ומתחשב.

text: ::בתודה אגלי טל - שיחה 03:08, 8 באוגוסט 2017 (IDT)
thread_title: מקורות לשחזור